PATVIRTINTA

Vaikų lopšelio – darželio „Šypsenėlė“

direktoriaus 2022 m. spalio 27 d.

įsakymu Nr. V-182

**MARIJAMPOLĖS VAIKŲ LOPŠELIO – DARŽELIO „ŠYPSENĖLĖ“**

**PRIEŠMOKYKLINIO UGDYMO TVARKOS APRAŠAS 2022–2023 M. M.**

**I SKYRIUS**

**BENDROSIOS NUOSTATOS**

1. Marijampolės vaikų lopšelio – darželio (toliau – Darželio) Priešmokyklinio ugdymo tvarkos aprašas (toliau – Tvarkos aprašas) parengtas, vadovaujantis „Priešmokyklinio ugdymo tvarkos aprašu“, patvirtintu Lietuvos Respublikos švietimo, mokslo ir sporto ministro 2013 m. lapkričio 21 d. Nr. V-1106 (suvestinė redakcija nuo 2022-09-01 iki 2022-12-31).

1. Darželio Priešmokyklinio ugdymo Tvarkos aprašas nustato bendruosius priešmokyklinio

ugdymo reikalavimus, priešmokyklinio ugdymo organizavimą.

**II. SKYRIUS**

**BENDRIEJI PRIEŠMOKYKLINIO UGDYMO REIKALAVIMAI**

3. Priešmokyklinis ugdymas:

3.1. pradedamas teikti vaikui, kai tais kalendoriniais metais jam sueina 6 metai;

3.2. gali būti teikiamas anksčiau tėvų (globėjų) sprendimu, bet ne anksčiau, negu vaikui sueina 5 metai;

3.3. tėvai (globėjai) turi teisę kreiptis į pedagoginę psichologinę tarnybą arba švietimo pagalbos tarnybą (toliau kartu – Tarnyba), kurios aptarnavimo teritorijoje yra švietimo teikėjas, dėl 5 metų vaiko brandumo ugdytis pagal priešmokyklinio ugdymo programą vertinimo. Rekomenduojama kreiptis ne anksčiau nei vaikui sueina 4 metai 8 mėnesiai (atsižvelgiant į vaiko brandumo mokyklai įvertinimo testo taikymo galimybes). Tarnyba ne vėliau kaip per 20 darbo dienų nuo kreipimosi dienos pateikia rekomendacijas tėvams (globėjams) dėl vaiko pasirengimo mokytis;

4. Priešmokyklinis ugdymas vykdomas pagal Programą, kurios minimali trukmė per metus yra 640 valandų per metus.

5. Priešmokyklinio ugdymo organizavimo forma yra priešmokyklinio ugdymo grupė (toliau – Grupė).

6. Grupėje vaikų skaičius negali viršyti pagal amžiaus grupes Lietuvos higienos normoje HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, patvirtintoje Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313 „Dėl Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ patvirtinimo“ (suvestinė redakcija nuo 2022-04-26 iki 2023-03-04), nurodyto vaikų skaičiaus.

7. Grupė gali būti jungiama su ikimokyklinio ugdymo grupe (toliau – Jungtinė grupė). Jungtinėje grupėje vykdomos priešmokyklinio ir ikimokyklinio ugdymo programos.

8. Jungtinė grupė, kurioje vaikų, ugdomų pagal:

8.1. priešmokyklinio ugdymo programą, yra daugiau, vadinama priešmokyklinio ugdymo grupe ir joje dirba priešmokyklinio ugdymo mokytojas (-ai).

8.2. ikimokyklinio ugdymo programą, yra daugiau, vadinama ikimokyklinio ugdymo grupe, joje dirba ikimokyklinio ugdymo mokytojas (-ai).

9. Programos įgyvendinimo laikotarpiu vaikų, ugdomų pagal priešmokyklinio ugdymo programą, atostogos organizuojamos pagal bendrojo ugdymo mokykloms nustatytą mokinių atostogų laiką ir tėvų (globėjų) poreikius.

10. Pagal Programą vaikas gali būti ugdomas (ugdytis) šeimoje. Vaikų ugdymą (ugdymąsi) šeimoje tėvams (globėjams) padeda organizuoti valstybinė, savivaldybės, nevalstybinė ikimokyklinio ugdymo mokykla ir bendrojo ugdymo mokykla, kurios nuostatuose (įstatuose) įteisintas pavienio mokymosi forma ugdymosi šeimoje mokymo proceso organizavimo būdas, vadovaudamasi Ugdymosi šeimoje įgyvendinimo tvarkos aprašu, patvirtintu Lietuvos Respublikos Vyriausybės 2020 m. gegužės 20 d. nutarimu Nr. 504 „Dėl Ugdymosi šeimoje įgyvendinimo tvarkos aprašo patvirtinimo.

11. Darželis, atsižvelgdamas į tėvų (globėjų) poreikius ir galimybes, su tėvais (globėjais) aptaria ir pasirašo mokymo sutartį, kurioje nurodoma: mokymo sutarties šalys, ugdymo Programa, jos pradžios ir pabaigos laikas, šalių įsipareigojimai, įtraukiant teises ir pareigas pagal Lietuvos Respublikos švietimo įstatymo 43 straipsnio 11 dalį bei 47 straipsnį, sutarties keitimo, nutraukimo pagrindai, padariniai ir kitos nuostatos, neprieštaraujančios kitiems teisės aktams.

12. Vaikų tėvai (globėjai) privalo užtikrinti vaiko punktualų, reguliarų Darželio lankymą (jei vaikas negali atvykti, nedelsiant turi informuoti Darželį) ir kitų mokymo sutartyje nurodytų pareigų vykdymą.

**III SKYRIUS**

**PRIEŠMOKYKLINIO UGDYMO ORGANIZAVIMAS**

1. 2022–2023 mokslo metai ir ugdymo procesas prasideda 2022 m. rugsėjo 1 d.

|  |  |
| --- | --- |
| Mokslo metų pradžia/  Ugdymo proceso pradžia | 2022-09-01 |
| Rudens atostogos | 2022-10-31 – 2022-11-04 |
| Žiemos (Kalėdų) atostogos | 2022-12-27 – 2023-01-06 |
| Žiemos atostogos | 2023-02-13 – 2023-02-17 |
| Pavasario (Velykų) atostogos | 2023-04-11 – 2023-04-14 |
| Vasaros atostogos | * + 1. – 2023-08-31 |

1. Priešmokyklinio ugdymo tvarkos aprašas 2022-2023 m. m. viešai skelbiamas Darželio

interneto svetainėje.

15. Programą įgyvendina priešmokyklinio ugdymo mokytojas.

16. Darželis:

16.1. informuoja tėvus (globėjus) apie priešmokyklinio ugdymo organizavimą Darželyje;

16.2. po mokymo sutarties pasirašymo vaiką įregistruoja Mokinių registre nurodant pirmąją mokinio ugdymosi dieną;

16.3. nustato ugdomosios veiklos planavimo, pasiekimų vertinimo formą, ir jų parengimo terminus;

16.4. pateikia mokyklai, vykdančiai pradinio ugdymo programą, ar kitam švietimo teikėjui, kuris vykdys pradinio ugdymo programą, priešmokyklinio ugdymo mokytojo (-ų), švietimo pagalbos specialisto (-ų) (jeigu buvo teikta pagalba), rekomendaciją, parengtą pagal Priešmokyklinio ugdymo tvarkos aprašo, patvirtinto Lietuvos Respublikos švietimo, mokslo ir sporto ministro 2013 m. lapkričio 21 d. Nr. V-1106 priedą. Rekomendacija turi būti pasirašyta priešmokyklinio ugdymo mokytojo.

17. Priešmokyklinio ugdymo mokytojas dirbantis Grupėje:

17.1. organizuoja ugdomąją veiklą pagal Programą, atsižvelgdamas į patvirtinto Modelio ypatumus, individualius vaikų poreikius. Nepriklausomai nuo Modelio, priešmokyklinio ugdymo procesas yra vientisas, neskaidomas į atskiras sritis (atskirus dalykus) ir vyksta integruotai visą Modelyje nustatytą laiką;

17.2. vertina vaikų pažangą ir pasiekimus vadovaudamasis Programa;

17.3. pagal Darželio nustatytą formą vaikų pasiekimus fiksuoja vaiko pasiekimų apraše, aplanke, skaitmeninėse laikmenose, el.dienyne „Mūsų darželis“.

17.4. priešmokyklinio ugdymo mokytojai per 4 savaites nuo ugdymo programos įgyvendinimo

pradžios atlieka grupės vaikų pirminį pasiekimų vertinimą;

17.5. vaiko, turinčio specialiųjų ugdymosi poreikių, pasiekimus vertina kartu su Darželio vaiko gerovės komisija, aptaria su tėvais (globėjais) ir parengia Rekomendaciją, skirtą mokyklai, vykdančiai pradinio ugdymo programą, ar kitam švietimo teikėjui, kuris vykdys pradinio ugdymo programą;

17.6. vaikų pažangą ir pasiekimus vertina priešmokyklinio ugdymo mokytojai;

* 1. vaikų pažanga, programos įgyvendinimo laikotrapiu yra vertinama nuolat, laisvai

pasirenkant vertinimo būdus ir metodus;

17.8.įgyvendinęs Programą, priešmokyklinio ugdymo mokytojas atlieka vaikų galutinį pasiekimų

vertinimą, aptaria jį su tėvais (globėjais) ir parengia Rekomendaciją pagal Priešmokyklinio ugdymo tvarkos aprašo, patvirtinto Lietuvos Respublikos švietimo, mokslo ir sporto ministro 2013 m. lapkričio 21 d. Nr. V-1106 pried;.

17.9. vaikų lankomumą žymi elektroniniame dienyne „Mūsų darželis“.

18. Vaikui, kuriam nustatyti specialieji ugdymosi poreikiai, Programą pritaiko Grupėje dirbantis priešmokyklinio ugdymo mokytojas (-ai) kartu su Darželio vaiko gerovės komisija, sudaryta vadovaujantis Mokyklos vaiko gerovės komisijos sudarymo ir jos darbo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2011 m. balandžio 11 d. įsakymu Nr. V-579 „Dėl Mokyklos vaiko gerovės komisijos sudarymo ir jos darbo organizavimo tvarkos aprašo patvirtinimo“, ir tėvais (globėjais), vadovaudamiesi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“.

19. Grupėje, kurioje, pritaikius Programą, ugdomi ir vaikai, turintys vidutinių, didelių ir (ar) labai didelių specialiųjų ugdymosi poreikių, dirba ir mokytojo padėjėjas, teikiantis specialiąją pagalbą, vadovaujantis Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo, mokslo ir sporto ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“.

20. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei (toliau – ypatingos aplinkybės) laikotarpiu arba esant aplinkybėms Darželyje, dėl kurių priešmokyklinis ugdymas negali būti organizuojamas Grupėje, ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas).

21. Darželio vadovas, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms Darželyje, dėl kurių ugdymo procesas negali būti organizuojamas kasdieniu mokymo proceso organizavimo būdu, gali priimti sprendimus:

21.1. laikinai koreguoti ugdymo proceso įgyvendinimą:

21.1.1. keisti nustatytą ugdymo trukmę;

21.1.2. keisti nustatytą ugdymo pradžios ir pabaigos laiką;

21.1.3. ugdymo procesą perkelti į kitas aplinkas;

21.1.4. priimti kitus aktualius ugdymo proceso ir vidaus bei darbo tvarkos (pvz., dėl veido kaukių dėvėjimo ir pan.) organizavimo sprendimus, mažinančius / šalinančius pavojų ugdytinių sveikatai ir gyvybei;

21.2. laikinai stabdyti ugdymo procesą, kai dėl susidariusių aplinkybių Darželio aplinkoje nėra galimybės jo koreguoti ar tęsti ugdymo procesą Grupėje kasdieniu mokymo proceso organizavimo būdu nei nuotoliniu mokymo būdu, pvz., sutrikus elektros tinklų tiekimui ir kt. Ugdymo procesas Darželio vadovo sprendimu gali būti laikinai stabdomas 1–2 darbo dienas. Darželio vadovas sprendimą dėl ugdymo proceso stabdymo raštu derina su savivaldybės Darželio (biudžetinės įstaigos) – savivaldybės vykdomąja institucija ar jos įgaliotu asmeniu;

21.3. savivaldybės lygiu priėmus sprendimą ugdymą organizuoti nuotoliniu mokymo būdu, vadovaujamasi Darželio „Ikimokyklinio ir priešmokyklinio ugdymo nuotoliniu būdu taisyklėmis“, patvrtintomis 2020 m. kovo 16 d. Darželio direktoriaus įsakymu Nr. V-22.

**IV SKYRIUS**

**BAIGIAMOSIOS NUOSTATOS**

22. Programa finansuojama iš valstybės biudžeto, vadovaujantis Mokymo lėšų apskaičiavimo, paskirstymo ir panaudojimo tvarkos aprašu, patvirtintu Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, savivaldybių biudžetų, rėmėjų ir kitomis lėšomis (suvestinė redakcija nuo 2022-09-01 iki 2023-08-31).

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**